cyanic-selkie/wikianc huggingface dataset:
গাজীপুর রউফিয়া কামিল মাদ্রাসা
শিক্ষা কার্যক্রম
এই মাদ্রাসায় দাখিল শ্রেণী থেকে শুরু করে আলিয়া মাদ্রাসার সর্বোচ্চ শ্রেণী কামিল শ্রেণী পর্যন্ত রয়েছে। মাদ্রাসাটি দাখিল ও আলিম শ্রেণীর পরীক্ষায় ফলাফলে জেলার অন্যতম ভালো ফলাফল করে থাকে। এই মাদ্রাসার দাখিল ও আলিম শ্রেণীতে মানবিক ও বিজ্ঞান উভয় শাখা বিদ্যমান রয়েছে। এবং ফাজিল ও কামিল শ্রেণীতে কিছু বিভাগে অনার্স কোর্স চালু আছে। এই মাদ্রাসার বহু শিক্ষার্থীরা দেশের বিভিন্ন বিশ্ববিদ্যালয়ে উচ্চ শিক্ষার সুযোগ পেয়ে থাকে। এই মাদ্রাসার ফাজিল ও কামিল শ্রেণীতে আল-কুরআন ও আল হাদিস বিষয়ে অনার্স কোর্স চালু আছে।
ইরুট্টু আরাইল মুরাট্টু কুত্থু
ইরুট্টু আরাইল মুরাট্টু কুত্থু হলো ২০১৮ সালের একটি ভারতীয় তামিল ভাষার যৌন–ভৌতিক–হাস্যরসাত্মক চলচ্চিত্র, যা রচনা ও পরিচালনা করেছেন সন্তোষ পি. জয়কুমার এবং প্রযোজনা করেছেন কে. ই. জ্ঞানাভেল রাজা। চলচ্চিত্রটিতে অভিনয় করেছেন গৌতম কার্তিক, ভিজে শা রা, যশিকা আনন্দ, চন্দ্রিকা রবি এবং বৈভবী শাণ্ডিল্যা প্রমুখ। চলচ্চিত্রটি ২০১৮ সালের ৪ মে প্রেক্ষাগৃহে মুক্তি পায়।
চলচ্চিত্রটি পরবর্তীতে তেলুগুতে জয়কুমার নিজেই চিকাটি গাদিলো চিতাকটডু নামে পুনঃনির্মাণ করেছিলেন। ২০২০ সালের নভেম্বরে চলচ্চিত্রটির সিক্যুয়েল ইরণ্ডাম কুত্থু মুক্তি পায়।
অ্যালেন হোয়ারটন
অ্যালেন হোয়ারটন (Alan Wharton; জন্ম: ৩০ এপ্রিল, ১৯২৩ - মৃত্যু: ২৬ আগস্ট, ১৯৯৩) ল্যাঙ্কাশায়ারের হেউড এলাকায় জন্মগ্রহণকারী ইংরেজ আন্তর্জাতিক ক্রিকেটার ও রাগবি লীগ খেলোয়াড় ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
ল্যাঙ্কাশায়ারের হেউড এলাকায় অ্যালেন হোয়ারটনের জন্ম। ১৯৪৬ সাল থেকে ১৯৬৩ সাল পর্যন্ত অ্যালেন হোয়ারটনের প্রথম-শ্রেণীর খেলোয়াড়ী জীবন চলমান ছিল। ল্যাঙ্কাশায়ারের পক্ষে ১৫ বছর অতিক্রান্ত করেন। পাশাপাশি, লিচেস্টারশায়ারে তিন বছর কাটান।
আক্রমণধর্মী বামহাতি ব্যাটসম্যান হিসেবে অ্যালেন হোয়ারটনের সুনাম ছিল। ব্যাটিংয়ের পাশাপাশি কার্যকরী ডানহাতি মিডিয়াম বোলার ছিলেন অ্যালেন হোয়ারটন। প্রায়শঃই থিতু হয়ে আসা জুটি ভাঙ্গতে তৎপরতা দেখাতেন। সাত খেলায় তিনটি শতরানের ইনিংস খেলার পর টেস্টে তাকে অন্তর্ভুক্ত করা হয়। শুরুতে তাকে বেশ প্রতিশ্রুতিশীল ব্যাটসম্যান হিসেবে ধারণা করা হয়েছিল। গোলাপের খেলায় ৭৩ রানে অপরাজিত ছিলেন তিনি।
১৯৫০-এর দশকের পুরোটা সময় ল্যাঙ্কাশায়ারকে শক্তিশালী ব্যাটিং অবস্থানে নিয়ে আসতে অনন্য ভূমিকা রাখেন। নয় মৌসুমে সহস্র রানের মাইলফলক স্পর্শ করেন। এছাড়াও, বেশ কয়েকটি খেলায় দলকে নেতৃত্ব দিয়েছিলেন তিনি। খেলোয়াড়ী জীবনের শেষদিকে ল্যাঙ্কাশায়ারের ইনিংস উদ্বোধনে নামতেন। তন্মধ্যে, ১৯৫৬ সালে সবুজ ঘাসে পূর্ণ উইকেটে সফররত অস্ট্রেলিয়া একাদশের বিপক্ষে দূর্দান্ত সেঞ্চুরি করেছিলেন অ্যালেন হোয়ারটন। ১৯৩৪ সালে আর্নেস্ট টিল্ডসলে’র পর প্রথম ল্যাঙ্কাশায়ারীয় হিসেবে অস্ট্রেলিয়ার বিপক্ষে সেঞ্চুরি করার কৃতিত্ব প্রদর্শন করেন।
১৯৬১ সালে লিচেস্টারশায়ারের দিকে ধাবিত হন। সাবেক ইয়র্কশায়ারীয় ও ইংরেজ ব্যাটসম্যান উইলি ওয়াটসন দলের অধিনায়কের দায়িত্বে ছিলেন। বেশ দূর্বলতম দলটিকে সাময়িকভাবে উত্থানে ভূমিকা পালন করেন। ১৯৬১ ও ১৯৬২ সালে আবারও সহস্র রান স্পর্শ করেন। এর পরের বছর খেলে অবসর গ্রহণ করেন তিনি।
১৯৫৮ সালে আর্থিক সুবিধা গ্রহণের খেলার জন্যে মনোনীত হন। তবে, ঐ খেলাটি তার জন্যে কালো অধ্যায়রূপে বিবেচিত হয়। ল্যাঙ্কাশায়ার দল সারে দলের কাছে মাত্র ২৭ রানে অল-আউট হয়ে যায়। সমগ্র খেলোয়াড়ী জীবনে ৪৮২টি খেলায় অংশ নেন তিনি। এ পর্যায়ে ৩২.২৪ গড়ে ২১,৭৯৬ রান তুলতে পেরেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন অ্যালেন হোয়ারটন। ১১ জুন, ১৯৪৯ তারিখে লিডসে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
১৯৪৯ সালে হেডিংলিতে সফরকারী নিউজিল্যান্ডের বিপক্ষে টেস্ট খেলায় অন্তর্ভুক্ত করা হয়। রানার হিসেবে সিরিল ওয়াশব্রুকের সেঞ্চুরি করতে ভূমিকা রাখেন। এরপর ব্যাট হাতে তিনি মাত্র ৭ ও ১৩ রান তুলেছিলেন। লর্ডসে অনুষ্ঠিত পরের খেলায় অংশগ্রহণের পূর্বে আঘাতের কবলে পড়েন। এরপর আর তাকে টেস্ট খেলায় অংশগ্রহণের জন্যে আমন্ত্রণ জানানো হয়নি।
ব্যক্তিগত জীবন
১৭ জুলাই, ১৯৫৮ তারিখে দ্য টাইমসে প্রেরিত চিঠিতে স্বাক্ষরকারীদের অন্যতম ছিলেন। এতে আন্তর্জাতিক ক্রীড়াঙ্গনে বর্ণবাদবিরোধী নীতির বিরুদ্ধে অবস্থান করেন ও অলিম্পিকে জাতিগত সমতা আনয়ণে নীতি ঘোষণায় রক্ষণাত্মক দৃষ্টিভঙ্গীর বহিঃপ্রকাশ ঘটান।
২৬ আগস্ট, ১৯৯৩ তারিখে ৭০ বছর বয়সে ল্যাঙ্কাশায়ারের কোলন এলাকায় অ্যালেন হোয়ারটনের দেহাবসান ঘটে।
গোলাম মোস্তফা খান (নৃত্যশিল্পী)
জীবনী
গোলাম মোস্তফা ১৯৭০-এর দশকে বাংলাদেশের অন্যতম নৃত্যশিল্পী ছিলেন। তার নির্দেশিত নৃত্যনাট্যসমূহের মধ্যে ‘বেণুকার সুর’, ‘তিন সুরে গাঁথা’ এবং ‘রক্তলাল অহংকার’ অন্যতম। ১৯৮০ সালে তিনি ‘বেণুকা ললিতকলা কেন্দ্র’ নৃত্য প্রতিষ্ঠান প্রতিষ্ঠা করেন। যেখানে সঙ্গীত, নৃত্যকলা এবং চারুকলা বিষয়ে পাঠদান করা হয়। বর্তমানে তিনি এ প্রতিষ্ঠানের নৃত্যকলা বিভাগের প্রশিক্ষক হিসেবে কর্মরত। এছাড়াও তিনি বাংলাদেশ নৃত্যশিল্পী সংস্থার উপদেষ্টা হিসেবে দায়িত্ব পালন করছেন।
তিনি শ্বাস নিউমোনিয়াসহ শ্বাসকষ্টজনিত রোগে ১৩ অক্টোবর ২০২২ রোববার রাত ৮টা ১৫ মিনিটে রাজধানীর সম্মিলিত সামরিক হাসপাতালে চিকিৎসাধীন অবস্থায় মৃত্যু করেন।
নেত্রকোণা সরকারি কলেজ
ইতিহাস
মহুয়া মলুয়ার দেশে সবুজে ঘেরা নেত্রকোণা সরকারী কলেজ, নেত্রকোণা জেলার একমাত্র উচ্চশিক্ষা প্রতিষ্ঠান। দেশবিভাগ পূর্বকালে এই জেলায় আধুনিক শিক্ষার সূচনা হলেও ব্রিটিশ শাসন আমলে এখানে কোন কলেজ প্রতিষ্ঠা যায়নি। ফলে বিদ্যমান স্কুল গুলো থেকে প্রতিবছর অসংখ্য মেধাবী, প্রতিভাবান ছাত্রছাত্রী বেরিয়ে এলেও বিত্তবান পরিবারের সন্তানেরাই ময়মনসিংহ, ঢাকা বা কলকাতায় গিয়ে উচ্চ শিক্ষা গ্রহণের সুযোগ পেত। আর এ সুযোগ থেকে বঞ্চিত হত অসংখ্য গরীব মেধাবী ছাত্রছাত্রী। এ অবস্থায় এলাকার তৎকালীন রাজনৈতিক ও সামাজিক নেতৃবৃন্দের মধ্যে একটি কলেজ প্রতিষ্ঠার প্রয়োজনীয়তা অনুভূত হয়। দেশ বিভাগোত্তর কালে নেত্রকোণা মহকুমা প্রশাসক জনাব গিয়াস উদ্দিন আহম্মদ সিএসপি এর আন্তরিক প্রচেষ্টায় একটি কলেজ প্রতিষ্ঠার উদ্যোগ গ্রহণ করেন জনাব আছান আলী এমএলএ, জনাব আকবর আলী  এমএলএ, এ. কে. ফজলুল হক, প্রফুল চৌধুরী, ডাঃ ছমির উদ্দিন ও বীরেন্দ্র দত্ত চৌধুরী ( সন্দেশ বাবু)। উদ্যোক্তাদের প্রথম সভাতেই তৎকালীন রৌহার জমিদার বীরেন্দ্র দত্ত চৌধুরী ( সন্দেশ বাবু) সাতপাইয়ের যে স্থানে কলেজটির অবস্থান, সে জমিটুকু  কলেজের জন্য দান করেন। পরবর্তীকালে নিজস্ব ভূমিতে কলেজের  অবকাঠামোর নির্মান কাজ শুরু হলে আরো কয়েকজন শিক্ষানুরাগী ব্যক্তি কলেজের জন্য ভুমি দান করেন। এ ছাড়া নির্মাণকাজে সহায়তার জন্য এগিয়ে আসেন নেত্রকোণা অঞ্চলের কৃষক, ব্যবসায়ীসহ সমাজের সকল স্তরের মানুষ।সর্বাত্মক সরকারী সহযোগিতা প্রদান করেন মহকুমা প্রশাসক জনাব গিয়াস উদ্দিন আহম্মদ সিএসপি। পরবর্তীতে জনাব খানে আলম খান মহকুমা প্রশাসক হিসাবে নেত্রকোণায় যোগদান করলে তার নিরলস প্রচেষ্টায় কলেজের উত্তরোত্তর বিকাশ ঘটে। ১৯৪৯ সালে উদ্যোক্তাদের প্রথম সভায় গৃহীত সিদ্ধান্ত  অনুযায়ী  ঐ বছরই ছাত্র ভর্তি শুরু হয়। নাম করণ করা হয় ‘‘নেত্রকোণা কলেজ’’। কলেজর অধ্যক্ষের দায়িত্বভার গ্রহণ করেন জনাব প্রিয়ভূষন বণিক। কলেজর প্রশাসনিক কর্মকাণ্ড পরিচালনা করা হত দত্ত হাই স্কুলের ছাত্রাবাস থেকে। ক্লাস অনুষ্ঠিত হত স্থানীয় আঞ্জুমান হাইস্কুল ও ইউ.সি. পাবলিক হলে। পরবর্তীকালে ১৯৫৪ সালে বর্তমান স্থানে নিজস্ব গৃহে কলেজ স্থানান্তরিত হয়।   অধ্যক্ষ সহ ৭ জন শিক্ষক, ১ জন কেরানি, ৩ জন পিয়ন ও স্বল্প সংখ্যক ছাত্র নিয়ে যাত্রা শুরু করে নেত্রকোণা কলেজ। ১৯৬০ সাল পর্যন্ত ইন্টারমিডিয়েট পর্যায়ে মানবিক ও বাণিজ্য শাখা ছাড়া অন্য কোন শাখা ছিল না। ১৯৬০-৬১ সালে বিজ্ঞান শাখা খোলা হয়। ১৯৬৩ সালের শেষের দিকে কলেজটিকে ডিগ্রী কলেজে উন্নীত করা হয়। ১৯৬৫ সালে বি.কম এবং ১৯৬৮ সালে বি.এস.সি কোর্স খোলা হয়। ১৯৮০ সালে কলেজটিকে সরকারীকরণ করা হয়। নাম করণ করা হয়‘ নেত্রকোণা সরকারি কলেজ’।
প্রতিষ্ঠা
নেত্রকোণা সরকারি কলেজ সরকারিকরণের পর প্রথম অধ্যক্ষের দায়িত্বভার গ্রহণ করেন জনাব তছদ্দক আহমাদ ( টি. আহমাদ) । ১৯৯৩-৯৪ শিক্ষাবর্ষে বাংলা ও রাষ্ট্রবিজ্ঞান বিষয়ে অনার্স কোর্স চালু করা হয় এবং ১৯৯৪-৯৫ সালে চালু করা হয় মাস্টার্স কোর্স। অনার্স ও মাস্টার্স কোর্স চালু করার ক্ষেত্রে তৎকালীন অধ্যক্ষ প্রফেসর মোঃ আতাহার  আলী দেওয়ান, প্রফেসর মজিবুর রহমান এবং প্রফেসর জিতেন্দ্র লাল বড়ুয়া’র ভূমিকা অপরিসীম। বর্তমানে কলেজে দশটি বিষয়ে অনার্স ও ৯টি বিষয়ে মাস্টার্স কোর্স চালু আছে। প্রায় আট হাজার ছাত্রছাত্রী ও ৬৯ শিক্ষকপদ নিয়ে কলেজের সার্বিক কার্যক্রম পরিচালিত হচ্ছে। স্বাধীনতাযুদ্ধ সহ প্রতিটি গণতান্ত্রিক আন্দোলন-সংগ্রামে এ কলেজের সুযোগ ছাত্র-শিক্ষকগণের রয়েছে গৌরবোজ্জ্বল ভূমিকা। প্রকৃত অর্থে নেত্রকোণা সরকারি কলেজই হল নেত্রকোণার শিক্ষা-সংস্কৃতি র্চ্চার এবং সামাজিক, রাজনৈতিক, সাম্প্রদায়িক সম্প্রীতি রক্ষা তথা নেত্রকোণার সামাজিক ও সাংস্কৃতিক মূল্যোবোধের প্রতীক। নেত্রকোণার শিক্ষানুরাগী বিভিন্ন শ্রেণী ও পেশার মানুষের সমবেত ও সামগ্রিক প্রচেষ্টায় কলেজটি যেমন প্রতিষ্ঠিত হয়েছিল, আজও তাদের সার্বিক সহযোগিতায় কলেজটি উত্তরোত্তর উন্নতি ও শ্রীবৃদ্ধি সাধিত হচ্ছে।
অনুষদ সমূহ
ডিগ্রী পাশ
স্নাতক
স্নাতকোত্তর
ভবিষৎ পরিকল্পনা
আরও ৫টি বিষয়ে মাস্টার্স কোর্স চালু করা। শিক্ষকদের পদের সংখ্যা বৃদ্ধি করা।
উল্লেখযোগ্য শিক্ষার্থী
নেত্রকোনায় অবস্থিত সরকারি কলেজের বিভিন্ন সময়ের শিক্ষার্থী, যারা স্বীয় ক্ষেত্রে সফলতার পরিচয় দিয়ে উল্লেখযোগ্যতা অর্জন করেছেন তাঁদের ভেতরে রয়েছেন ।
আব্দুল খালেক (নেত্রকোনার রাজনীতিবিদ):১৯৭০'এর নির্বাচনে আওয়ামী লীগ মনোনীত প্রার্থী হয়ে নির্বাচিত হয়েছেন। মুক্তিযোদ্ধের অন্যতম সংগঠক। নেত্রকোনা মহুকুমা আওয়ামী লীগের প্রতিষ্ঠাতা সাধারণ সম্পাদক এবং নেত্রকোনা সরকারি কলেজের প্রথম জিএস ছিলেন।
,আশরাফ আলী খান খসরু: রাজনীতিবিদ ও জাতীয় সংসদ সদস্য এবং মাননীয় প্রতিমন্ত্রী,গণ প্রজাতন্ত্রী বাংলাদেশ সরকার। আশরাফ উদ্দিন খান: রাজনীতিবিদ ও সাবেক সংসদ সদস্য।
রামকানাই দাশ
পণ্ডিত রামকানাই দাশ বাংলাদেশের একজন প্রখ্যাত লোকসংগীতশিল্পী ও সংগ্রাহক। তিনি ১৯৩৫ সালে সিলেটের সুনামগঞ্জ জেলার শাল্লা উপজেলায় জন্মগ্রহণ করেন। কাজের স্বীকৃতি হিসেবে ২০১৪ সালে তিনি একুশে পদক লাভ করেন। ১৯৬৭ সাল থেকে সিলেট বেতারে নিয়মিত সংগীত শিল্পী হিসেবে গান পরিবেশন করে থাকতেন।
তথ্যচিত্র
২০১১ সালে নির্মাতা ‘নিরঞ্জন দে’ ওস্তাদ রামকানাই দাশের জীবন ও কর্ম নিয়ে 'সুরের পথিক' নামে একটি তথ্যচিত্র নির্মাণ করেন এবং এটি লেজার ভিশন থেকে প্রকাশিত হয়। তথ্যচিত্রটিতে কবি, ঘাটু, উড়ি, গাজী, ত্রিনাথ, বাউল, টপ্পাসহ লোক আঙ্গিকের বিভিন্ন ধারার গান ও তার শিল্পী জীবনের নানা ঘটনা তুলে ধরা হয়। এতে সঙ্গীতজ্ঞ প্রয়াত ওয়াহিদুল হক, ড. সন্জীদা খাতুন, ড. করম্নণাময় গোস্বামী, সঙ্গীতশিল্পী সুবীর নন্দী, চন্দনা মজুমদারসহ অনেকের বক্তব্য এবং উচ্চাঙ্গ সঙ্গীতের কিছু কিছু অংশ স্থান পায়।
মৃত্যু
২০১৪ সালের ২৬শে আগস্ট সিলেটের বাড়িতে অসুস্থ হয়ে পড়লে তাকে স্থানীয় একটি হাসপাতালে ভর্তি করা হয়। সেখানেই তার মস্তিষ্কে রক্তক্ষরণের বিষয়টি ধরা পড়ে। পরদিন তাকে ঢাকায় নিয়ে আসা হয়। মস্তিষ্কে রক্তক্ষরণ বেড়ে গেলে ৩০ আগস্ট মেট্রোপলিটন হাসপাতালে জরুরি ভিত্তিতে তার মস্তিষ্কে অস্ত্রোপচার করা হয়। মস্তিষ্কে অস্ত্রোপচারের পর নিউমোনিয়ায় আক্রান্ত হলে তার অবস্থার অবনতি হয়। ৫ সেপ্টেম্বর শুক্রবার রাত সোয়া ১১টায় নিউরো সার্জারি বিভাগের আইসিইউতে মারা যান তিনি।
পার্সি অ্যাডামস
পার্সি ওয়েবস্টার অ্যাডামস (Percy Adams; জন্ম: ৫ সেপ্টেম্বর, ১৯০০ - মৃত্যু: ২৮ সেপ্টেম্বর, ১৯৬২) লন্ডনের সেন্ট প্যানক্রাস এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ১৯২২ সময়কালে সংক্ষিপ্ত সময়ের জন্যে সাসেক্স দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন পার্সি অ্যাডামস।
খেলোয়াড়ী জীবন
পূর্ববর্তী বছরে প্রথম-শ্রেণীর খেলা অনুষ্ঠিত না হওয়ায় ১৯১৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন। এরফলে তিনি খ্যাতির শিখরে পৌঁছেন।
চেল্টেনহাম কলেজে ব্যাটসম্যান ও উইকেট-রক্ষকের দায়িত্ব পালন করতেন পার্সি অ্যাডামস। ১৯১৮ ও ১৯১৯ সালে উইজডেন কর্তৃক বিদ্যালয়ের ছাত্রদেরকে বর্ষসেরা ক্রিকেটারের সম্মাননায় অভিষিক্ত করে। তবে, প্রথম-শ্রেণীর ক্রিকেটে নিজেকে মেলে ধরতে ব্যর্থ হয়েছিলেন তিনি। সাসেক্সের সদস্যরূপে মাত্র একটি প্রথম-শ্রেণীর খেলায় অংশ নিতে পেরেছেন। ১৯২২ সালে কেমব্রিজ বিশ্ববিদ্যালয়ের বিপক্ষে খেলায় তিনি মাত্র দুই রান ও একটি স্ট্যাম্পিংয়ে অংশ নিয়েছেন।
হিরণ নদী
হিরণ নদী পশ্চিম ভারতের গুজরাতে অবস্থিত একটি নদী যেটি গির অরণ্যের নিকটবর্তী সাসা পর্বত থেকে উৎপন্ন হয়েছে। নদীটির অববাহিকার মোট দৈর্ঘ্য কমপক্ষে 40 km। নদীখাতের মোট দৈর্ঘ্য হল 518 km। নদীর প্রধান উপনদীগুলি হল সরস্বতী,আমবাখোই প্রবাহ এবং অন্যান্য নানান নাম-না-জানা শাখানদী ও উপনদী হিরণকে গুজরাতের তালালা শহর পর্যন্ত প্রবাহিত করেছে। হিরণ নদীটি অত্যন্ত গুরুত্বপূর্ণ একটি জলপ্রবাহ যার উপর নির্ভর করে আছে বাস্তুতন্ত্রের একটি বৈচিত্র্য ও মানববসতি। কমলেশ্বর বাঁধ, হিরণ-১ বাঁধ ও উমরেঠি বাঁধ নামেও সুপরিচিত,  অন্যতম কতকগুলি নদীপ্রকল্প। যেহেতু, গির অরণ্যের পশ্চিম ভাগে নদীটি প্রবাহিত হয়,তাই এটি অরণ্যটির জলের উৎস ও বাস্তুতন্ত্রের রক্ষায় সারাবছর গুরুত্বপূর্ণ ভূমিকা পালন করে থাকে।
মাহমুদ খান আছকজাই
মাহমুদ খান আছকজাই (পশতু : মাহমুদ খান আছকজী) ১৪ ডিসেম্বর ১৯৪৮ সালে জন্মগ্রহণ করেছেন। তিনি একজন পশতুন রাজনীতিবিদ যিনি পাকিস্তানের জাতীয় পরিষদের সদস্য ছিলেন।
প্রাথমিক এবং শিক্ষাজীবন
আছকজাই ১৪ ডিসেম্বর ১৯৪৮ সালে আবদুল সামাদ খান আছকজয়ের ঘরে জন্মগ্রহণ করেন। তিনি ১৯৭১  সালে ইউনিভার্সিটি অফ ইঞ্জিনিয়ারিং এন্ড টেকনোলজি, পেশাওয়ার থেকে প্রকৌশল বিভাগে বিএসসি ডিগ্রি অর্জন করেছিলেন।
রাজনৈতিক পেশা
আছকজাই ১৯৭৩ সালে কোয়েটায় বোমা হামলায় তার পিতা আব্দুল সামাদ খান আছকজাই হত্যার পর পশতুনখোয়া মিলি আওয়ামী পার্টির চেয়ারম্যান নির্বাচিত হন। ১৯৯৩ সালের একটি নির্বাচনে তিনি বেলুচিস্তানের প্রাদেশিক পরিষদের সদস্য নির্বাচিত হন। ১৯৯৩ সালে কোয়েটা আসন থেকে পাকিস্তানের সাধারণ নির্বাচনে আছাকজাই পাকিস্তানের জাতীয় পরিষদের সদস্য হিসাবে নির্বাচিত হয়েছিলেন। খবরে বলা হয়, পাকিস্তান মুসলিম লীগ (এন) এর সমর্থন নিয়ে তিনি তার প্রথম নির্বাচনে জয়ী হয়েছিলেন।   ১৯৯৭ সালে পাকিস্তানের সাধারণ নির্বাচনে আছাকজাই হেরেছিলেন।
আছাকজাই ২০০২ সালে পাকিস্তানের পাকিস্তানের জাতীয় পরিষদের সদস্য হিসাবে পুনরায় নির্বাচিত হয়েছিলেন এনএ-২৬২ আসন থেকে।  তবে এনএ -২৫৯ (কোয়েটা) আসনে হেরেছিলেন। ২০০৭ সালে আছাকজাই তার মিত্র পিএমএল-এনের সাথে পৃথক হয়ে আওয়ামী জাতীয় পার্টির সাথে জোট গঠন করেছিলেন।  ২০০৮ সালে তিনি সর্বদলীয় গণতান্ত্রিক আন্দোলনের সাথে একটি জোট গঠন করেছিলেন এবং তৎকালীন পাকিস্তানের রাষ্ট্রপতি পারভেজ মোশাররফের বৈধতা অস্বীকার করার জন্য ২০০৮ সালের পাকিস্তান সাধারণ নির্বাচন বয়কট করেছিলেন।  তিনি নির্বাচন বর্জন করলেও রাজনীতিতে সক্রিয় ছিলেন।
আছাকজাই ২০১৩ সালে পাকিস্তানের সাধারণ নির্বাচনে দুটি আসন, এনএ -২৫৯-কোয়েটা এবং এনএ -২৬২-কিল্লা আবদুল্লাহ আসন থেকে জাতীয় পরিষদের প্রার্থী ছিলেন । আছাকজাইকে কোয়েটা আসনে পাকিস্তান মুসলিম লীগ (এন) সমর্থন করেছিল। আছাকজাই এনএ-২৫৯ কোয়েটা থেকে জিতেছিলেন।
এবিপি আনন্দ
এবিপি আনন্দ (পূর্বনাম: স্টার আনন্দ) ভারতের একটি জাতীয় বাংলা সংবাদ চ্যানেল।
এই চ্যানেলটি স্টার টিভি ও আনন্দবাজার পত্রিকার একটি যৌথ প্রযোজনা। ১ জুন ২০০৫ তারিখ থেকে একটি ২৪ ঘণ্টার ফ্রি-টু-এয়ার চ্যানেল হিসাবে এর সম্প্রচার শুরু হয়। স্থানীয় ভাষায় সংবাদ পরিবেশনার ক্ষেত্রে একটি আদর্শ উপস্থাপনা করার পাশাপাশি এবিপি আনন্দ বাংলা, সর্বভারতীয় ও বিশ্বসংবাদ পরিবেশনার ক্ষেত্রে চিত্তাকর্ষক পরিচালনা এবং গভীর ও বিশ্লেষণাত্মক সংবাদ প্রচারের ঐতিহ্যের সূচনা ঘটায়। এবিপি আনন্দ সম্প্রচারিত হয় মিডিয়া কনটেন্ট অ্যান্ড কমিউনিকেশন সার্ভিসেস ইন্ডিয়া প্রাইভেট লিমিটেড (এমসিসিএস)-এর দ্বারা, যা ভারতীয় গণমাধ্যম জগতের দুই বৃহত্তম ব্র্যান্ড আনন্দবাজার গোষ্ঠীর ১০০% মালিকানাধীন এবিপিটিভি এবং স্টার গোষ্ঠীর সম্পূর্ণ মালিকানাধীন স্টার নিউজ ব্রডকাস্টিং লিমিটেড-এর একটি ৭৪:২৬ যৌথ উদ্যোগ। কলকাতাকেন্দ্রিক ও স্টেট-অব-দ্য-আর্ট প্রযোজনার সুবিধাযুক্ত এবিপি আনন্দ একটি বিরাট ব্যুরো নেটওয়ার্ক চালু করে বাঙালি দর্শকদের সামনে একটি অপ্রতিদ্বন্দ্বী, বোধগম্য ও প্রত্যক্ষ সংবাদ পরিবেশনা শুরু করে। সম্প্রচার শুরুর সপ্তাহতেই এবিপি আনন্দ কলকাতা ও পশ্চিমবঙ্গের ৪০% মার্কেটশেয়ার দখল করে নেয়। তারপর থেকে বাঙালি মানস ও চিন্তাধারার উপযোগী অনুষ্ঠান সম্প্রচার করে এই চ্যানেল প্রভূত জনপ্রিয়তা অর্জন করে।
এবিপি আনন্দে সম্প্রচারিত কয়েকটি অনুষ্ঠান হল এবিপি আনন্দ খবর, আনন্দ সকাল, ফটাফট, এক ঝলকে, ফিল্মস্টার, হয় মা নয় বৌমা, আজ এ রাজ্যে, এখন কলকাতা, সাতটায়ে বাংলা, ঘণ্টাখানেক সঙ্গে সুমন, চটজলদি নজরে নটা, আজ বাংলায় এক ডজন গল্প ইত্যাদি। এছাড়াও অনেক বিশেষ অনুষ্ঠান সম্প্রচার ও স্পনসর করে থাকে এবিপি আনন্দ।
কিসমত হাসেম
ক্যাপ্টেন (বরখাস্ত) কিসমত হাসেম বাংলাদেশ সাবেক সেনা কর্মকর্তা। বঙ্গবন্ধু শেখ মুজিবুর রহমান হত্যা মামলার খালাসপ্রাপ্ত আসামি। তবে তিনি কেন্দ্রীয় কারাগারে জাতীয় চার নেতাকে হত্যায় যাবজ্জীবন কারাদণ্ডপ্রাপ্ত ছিলেন।
কর্ম জীবন
বাংলাদেশ আওয়ামী লীগ ও রাষ্ট্রপতি শেখ মুজিবুর রহমানের সঙ্গে কয়েকজন সেনাবাহিনীর কর্মকর্তা অসন্তুষ্ট ছিলেন। ১৪ আগস্ট রাত ৮টায় প্যারেড শুরু হয় এবং রাত আড়াইটা পর্যন্ত এই প্যারেড চলে। রাতে অস্ত্রশস্ত্র নিয়ে এ ধরনের প্যারেড হয় না। সে দিন অস্ত্র ও গোলাবারুদ নিয়ে প্যারেড করার  নির্দেশ ছিল। এই প্যারেডে কিসমত হাসেম ছিলেন। ১৫ আগস্ট ১৯৭৫ সালে পরিবারের ২২ জন সদস্য সহ শেখ মুজিবুর রহমানকে হত্যা করা হয়। খন্দকার মুশতাক আহমেদকে সেনাবাহিনী কর্তৃক রাষ্ট্রপতি করা হয়।
কিসমত হাশেম বঙ্গবন্ধু শেখ মুজিবুর রহমান হত্যা মামলার খালাসপ্রাপ্ত আসামি। তবে তিনি কেন্দ্রীয় কারাগারে জাতীয় চার নেতাকে হত্যায় যাবজ্জীবন কারাদণ্ডপ্রাপ্ত ছিলেন। ১৯৭৫ সালের ১৫ আগস্ট বঙ্গবন্ধু শেখ মুজিবুর রহমানকে সপরিবারে হত্যার পর বাংলাদেশের স্বাধীনতা আন্দোলনের চার নেতা- সৈয়দ নজরুল ইসলাম ,তাজউদ্দীন আহমদ, ক্যাপ্টেন মুহাম্মদ মনসুর আলী ও আবুল হাসনাত মোহাম্মদ কামারুজ্জামানকে গ্রেফতার করা হয়। ওই বছরের ৩ নভেম্বর ঢাকা কেন্দ্রীয় কারাগারে নৃশংসভাবে হত্যা করা হয় জাতীয় চার নেতাকে। জেনারেল জিয়াউর রহমান সরকারের সময় কানাডার ওটাওয়াতে একটি কূটনৈতিক পোস্টে নিযুক্ত হন। খন্দকার মুশতাক আহমেদ কর্তৃক প্রদত্ত ক্ষতিপূরণপূর্ন অধ্যাদেশের মাধ্যমে তিনি ও অন্যান্য সেনা কর্মকর্তাকে প্রসিকিউশন থেকে রক্ষা করা হয়েছিল। ১৮ আগস্ট ১৯৮৬ সালে এই অধ্যাদেশ বাতিল করা হয়।
১৫ অক্টোবর ১৯৯৮ সালে জেল হত্যা মামলায় অভিযুক্ত হন। ২০০৪ সালের ২০ অক্টোবরে ঢাকা মহানগর দায়রা জজ আদালত এ হত্যায় তিন সেনা সদস্য রিসালদার মুসলেমউদ্দিন, দফাদার মারফরত আলী শাহ, ও দফাদার আব্দুল হাসেম মৃধাকে মৃত্যুদণ্ড দেন। সেনাবাহিনী থেকে অব্যাহতি পাওয়া ক্যাপ্টেন  কিসমত হাসেমসহ ১২ কর্মকর্তাকে যাবজ্জীবন কারাদণ্ড দেয় আদালত। পরে হাইকোর্ট হয়ে মামলাটি আপিল বিভাগে এলে চূড়ান্ত রায়েও কিসমত হাসেমের দণ্ড বহাল থাকে। ২৯ আগস্ট ২০০৪ সালে কানাডায় থাকাবস্থাতেই জাতীয় চার নেতা হত্যা মামলায় কিসমতকে যাবজ্জীবন সাজা দেন আদালত।
মৃত্যু
২৬ মার্চ ২০১৫ মন্ট্রিল, কানাডায় মারা যান।
সৌদি আরবের বাদশাহ
ইতিহাস
আবদুল আজিজ ইবনে সৌদ রিয়াদে তার পরিবারকে প্রতিষ্ঠিত করার মাধ্যমে ১৯০২ সালে বর্তমান সৌদি আরব জয় করা শুরু করেন। তিনি প্রথমে ১৯২২ সালে নজদ জয় করেন এবং এরপর ১৯২৫ সালে হেজাজ জয় করেন। এর ফলে তিনি নজদের সুলতান থেকে হেজাজ ও নজদের বাদশাহ এবং ১৯৩২ সালে সৌদি আরবের বাদশাহ হন।
উত্তরাধিকার
বাদশাহ আবদুল আজিজের মৃত্যুর পর থেকে তার ছেলেরা সৌদি আরব শাসনের দায়িত্ব পালন করছেন। সৌদি সিংহাসনের উপর তার সন্তানদের প্রাথমিক অধিকার বলে ধরে নেয়া হয়। এ দিক থেকে সৌদি রাজতন্ত্রের সাথে পাশ্চাত্য রাজতন্ত্রের পার্থক্য রয়েছে। পাশ্চাত্য রাজতন্ত্রে স্পষ্ট নির্দিষ্ট রাজপরিবার ও উত্তরাধিকারের ক্রম ঠিক করা থাকে।
অন্যান্য কর্মকাণ্ড
সৌদি আরবের বাদশাহ রাজ পরিবার আল সৌদের প্রধান ও প্রধানমন্ত্রী হিসেবে বিবেচিত হন। যুবরাজ উপপ্রধানমন্ত্রী হিসেবে দায়িত্বপালন করেন। ফয়সাল বিন আবদুল আজিজের পর থেকে বাদশাহরা দ্বিতীয় উপপ্রধানমন্ত্রী হিসেবে যুবরাজের উত্তরসুরি নিয়োগ দিয়েছেন।
রাজকীয় পতাকা
রাজকীয় পতাকায় সবুজ জমিনের উপর সাদা কালিতে তলোয়ার অঙ্কিত ও সুলুস লিপিতে শাহাদাহ্‌ لَا إِلٰهَ إِلَّا الله مُحَمَّدٌ رَسُولُ الله (আল্লাহ ছাড়া কোনো ইলাহ নেই, মুহাম্মদ তার রাসুল) লেখা রয়েছে। এর নিচের ডান কোণে সোনালি কালিতে সৌদি আরবের জাতীয় প্রতীক অঙ্কিত রয়েছে।
বৈদ্যুতিক বাস
একটি বৈদ্যুতিক বাস এমন একটি বাস যা অভ্যন্তরীণ জ্বালানী ইঞ্জিন এর পরিবর্তে বৈদ্যুতিক মোটর ব্যবহার করে চলে। বৈদ্যুতিক বাস প্রয়োজনীয় বিদ্যুৎ সঞ্চয় করতে পারে অথবা বহিরাগত উৎস থেকে ক্রমাগত গ্রহণ করতে পারে। বিদ্যুৎ সংরক্ষণের বেশিরভাগ বাস হলো ব্যাটারি বৈদ্যুতিক বাস, যেখানে বৈদ্যুতিক মোটর একটি ব্যাটারি প্যাক থেকে শক্তি পায়, যদিও অন্যান্য স্টোরেজ মোড যেমন ফ্লাইহুলের শক্তি কাজে লাগিয়ে চালিত গাইরোবাস বিদ্যমান।
যখন বিদ্যুৎ বোর্ডে সংরক্ষণ করা হয় না, তখন এটি বাইরের শক্তির উৎসের সাথে সংযোগের মাধ্যমে সরবরাহ করা হয়৷ উদাহরণস্বরূপ, ওভারহেড তারের মাধ্যমে যেমন ট্রলিবাস, বা ভূ-স্তরের পাওয়ার সাপ্লাই, বা মাধ্যমে ইন্ডাকটিভ চার্জিং।
ব্যাটারি
বর্তমানে বৈদ্যুতিক বাসের মধ্যে ব্যাটারি চালিত বৈদ্যুতিক বাস সবচেয়ে জনপ্রিয়। এই বাসগুলো বাসে বিদ্যমান ব্যাটারিতে সঞ্চিত বিদ্যুৎ দিয়ে চালিত হয়।, বৈদ্যুতিক বাসগুলো এক চার্জে ২৮০ কিমি পর্যন্ত যেতে পারে, তবে প্রতিকূল তাপমাত্রা এবং পাহাড় এই দূরত্বে প্রভাব ফেলতে পারে। এই বাসগুলো কম দূরত্বে যেতে পারে বলে সাধারণত তা শহরের অভ্যন্তরে ব্যবহার করা হয়।
শহরে প্রচুর পরিমাণ ত্বরণ ও ব্রেক করা হয়। যে কারণে বৈদ্যুতিক বাস, ডিজেল বাসের চেয়ে ভালো; কেননা, বৈদ্যুতিক বাস ব্রেকের গতিশক্তি ব্যাটারিতে শোষণ করতে পারে যাতে ব্রেক ভালো থাকে। বৈদ্যুতিক বাসের ব্যবহার শহর এলাকায় বায়ুদূষণ ও শব্দদূষণ কমায়(ডিজেল বাসের তুলনায়)।
শহর এলাকায় পরিচালনা করতে বাসের খালি এবং পূর্ণ অবস্থায় ভার কমাতে হয়। এজন্য এই বাসগুলো অ্যালুমিনিয়াম দ্বারা তৈরি করা হয়। মিশ্র এবং অন্যান্য পদার্থ দ্বারা প্যানেল ও অন্য জিনিস বানানো যায়। বৈদ্যুতিক বাসগুলো হালকা হওয়ায় রাস্তার উপর চাপ কম পরে, জ্বালানি খরচ কমে এবং অধিক দূরত্ব চলতে পারে।
বাংলাদেশে বৈদ্যুতিক বাস
বাংলাদেশে বিআরটি প্রকল্পে প্রথম ২০.২ কিমি এর বৃহত্তর পরিসরে বৈদ্যুতিক বাস চালুর কথা থাকলেও প্রকল্প পরিচালকরা তা থেকে সরে আসে নভেম্বর ২০২২ এ এবং ডিজেল চালিত বাস কিনার কথা বলে। প্রকল্পের সাথে সংযুক্ত ব্যক্তি ও পরিবেশবাদীরা এর সমালোচনা করে এবং বলে এটা খরচ বৃদ্ধি করবে, এবং কার্বন নিঃসরণ বাড়াবে, ঝামেলাও বাড়াবে। ডিজেল বাসের দরজা বাম দিকে থাকে এবং বৈদ্যুতিক বাস বেশিরভাগ দরজা ডানে থাকে আর প্রকল্পটিতে শুধু ডান পাশে নামার রাস্তা থাকায় ডিজেল বাস কেনাটা অযৌক্তিক মনে করা হচ্ছে।
২০২৩ সালের মে মাসে, ঢাকা নগর পরিবহনে ১০০টি বৈদ্যুতিক বাস যুক্ত হবে বলে জানায় ঢাকা দক্ষিণের তৎকালীন নগরপ্রধান।
ডেভিড জ্যাকস
ডেভিড লসন জ্যাক একজন ব্রিটিশ বাগান ইতিহাসবিদ। তিনি ভূ-দৃশ্য সংরক্ষণ এবং ১৭ ও ১৮ শতকের বাগানের ইতিহাসে বিশেষজ্ঞ।
জ্যাকসকে বাগানের ইতিহাস এবং সংরক্ষণে পরিষেবার জন্য ২০২২ সালের জন্মদিনের সম্মানে অর্ডার অফ দ্য ব্রিটিশ এম্পায়ার অফিসার নিযুক্ত করা হয়েছিল।
তথ্যসূত্র
<references group="" responsive="1">
মাহমুদ হাসান দেওবন্দির ছাত্রদের তালিকা
শায়খুল হিন্দ নামে খ্যাত মাহমুদ হাসান দেওবন্দি ছিলেন দারুল উলুম দেওবন্দের প্রথম ছাত্র এবং এর প্রতিষ্ঠাতা মুহাম্মদ কাসেম নানুতুবির প্রধান তিন ছাত্রের একজন। তিনি ১৯২০ সালে আলিগড়ে অবস্থিত জামিয়া মিলিয়া ইসলামিয়ার ভিত্তিপ্রস্থর অনুষ্ঠানে সভাপতিত্ব করেন। তিনি উর্দু ভাষায় তাফসীরে উসমানী রচনা করেছিলেন যা কুরআনের অন্যতম প্রামাণ্য দক্ষিণ এশীয় অনুবাদ হিসেবে বিবেচিত হয়েছে।
প্রফেসর ইব্রাহিম মূসা, মাহমুদ হাসান দেওবন্দির ছাত্রদের বিষয়ে মন্তব্য করেছেন
নিন্মে মাহমুদ হাসান দেওবন্দির উল্লেখযোগ্য ছাত্রদের তালিকা দেওয়া হল:
আর্সেনুরা আরমিডা
আর্সেনুরা আরমিডা (বিশালাকার রেশম মথ) হল স্যাটারনিডেয়া পরিবারের একটি মথ । এটি প্রধানত দক্ষিণ ও মধ্য আমেরিকা, মেক্সিকো থেকে বলিভিয়া এবং ইকুয়েডর থেকে দক্ষিণ-পূর্ব ব্রাজিল পর্যন্ত পাওয়া যায়। ১৭৭৯ সালে পিটার ক্রেমার প্রথম এদের বর্ণনা করেন।
এটিই একমাত্র পরিচিত নিওট্রপিকাল আর্সেনুরিনা যা তার লার্ভা পর্যায়ে দৃঢ় আপসমেটিজম, গ্রেগারিয়াস এবং ট্রেল-অনুসরণকারী আচরণের সংমিশ্রণ প্রদর্শন করে। লার্ভা উজ্জ্বল রঙের হয়ে থাকে (উজ্জ্বল কালো এবং হলুদ রেখাবিশিষ্ট) যা পাখিদের কাছে তাদের অপ্রীতিকর স্বাদের সংকেত দেয়। লার্ভা কিছু প্রজাতির পাখির জন্য মারাত্মক বিষাক্ত। দিনের বেলা, লার্ভাগুলি গাছের কাণ্ডে বিশাল আকারে বিশ্রাম নেয় এবং রাতে খাবারের জন্য নেমে আসে। ভোরবেলায় ফিরে আসার সময়, তারা তাদের মূল কেন্দ্রীয় স্থানের অবস্থানে একটি রেশম-হীন ফেরোমন ট্রেইল অনুসরণ করে। তবে সামাজিক আচরণ লার্ভা দশায়-ই শুধু লক্ষণীয়; জীবনের অন্যান্য পর্যায়ে তারা আরও নির্জন জীবনযাপন করে।
লার্ভা গুয়াজুমা উলমিফোলিয়া, রোলিনিয়া মেমব্রেনাসিয়া এবং বোম্বাকোপসিস কুইনাটাম ইত্যাদি ভক্ষণ করে বেঁচে থাকে।
লার্ভার চতুর্থ পর্যায়ের পর এটি লার্ভা ভর থেকে নেমে আসবে, মাটিতে একটি ছোট চেম্বার খনন করবে এবং পুপেট করবে। তারপর, জুনে বর্ষাকালের কিছু পরেই এদের মূককীট বের হবে। বড় বাদামী পতঙ্গ দশা হলপ্রজাতিটির স্বাভাবিক অবস্থা, তখন ডানার আকার হয় ১০০-১২০ মিমি। প্রাপ্তবয়স্করা রাতে সঙ্গমে লিপ্ত হয় এবং তারপরে স্ত্রী প্রজাতি গাছের নিচের পাতায় বড় ব্যাচে তাদের ডিম পাড়ে ।
ভেরাক্রুজের জোঙ্গোলিকা এলাকার আদিবাসীদের কাছে লার্ভাও একধরনের খাদ্য; এগুলি রান্না করার পরে জড়ো করা হয় এবং খাওয়া হয়।
শ্রেণীবিন্যাস এবং নামকরণ
আর্সেনুরা আরমিডা দৈত্যাকার সিল্ক মথ নামেও পরিচিত। এটি সাবফ্যামিলি আর্সেনুরিনা- এর অন্তর্গত, যার মধ্যে প্রায় ৫৭ প্রজাতি ক্রান্তীয় মেক্সিকো থেকে উত্তর আর্জেন্টিনা পর্যন্ত পাওয়া যায়।
আকৃতি এবং সনাক্তকরণ
অল্প বয়স্ক লার্ভা তাদের উজ্জ্বল হলুদ এবং কালো রিংযুক্ত দেহ এবং লাল মাথার মাধ্যমে অপোসেমেটিজম প্রদর্শন করে। পরের পর্যায়গুলি প্রথম দিকের স্টারগুলির তুলনায় গাঢ় এবং "দুস্কর" হয়। তাদের একটি গাঢ় বাদামী মাথা, সূক্ষ্ম সংক্ষিপ্ত সেটে আচ্ছাদিত একটি সোমা এবং বক্ষঃ অংশের ডর্সামে কালো তাঁবুর মতো প্রোটিউবারেন্স রয়েছে। আন্তঃভাগের ঝিল্লিটি পাতলা কমলা-হলুদ রঙ্গিন রিং দিয়ে ঘেরা।
বাসস্থান
বিশালাকার রেশম মথ প্রধানত মধ্য ও দক্ষিণ আমেরিকায়, গ্রীষ্মমন্ডলীয় মেক্সিকো থেকে দক্ষিণ-পূর্ব ব্রাজিল পর্যন্ত দেখা যায়। এগুলি গুয়াজুমা উলমিফোলিয়া, রোলিনিয়া মেমব্রেনাসিয়া এবং বোম্বাকোপসিস কুইনাটাম উদ্ভিদে বাস করে। এদের কোস্টারিকাতে শুষ্ক বন থেকে খুব আর্দ্র রেইন-ফরেস্ট পর্যন্ত সমস্ত বন্যভূমি বাস্তুতন্ত্রে পাওয়া যায়।
জীবনচক্র এবং আচরণ
দৈত্যাকার সিল্ক মথ শুঁয়োপোকাগুলি লার্ভা বিকাশের সমস্ত পর্যায়ে তাদের সমন্বিততার জন্য সুপরিচিত। এরা প্রথম থেকে শেষের দিকে সামাজিক আচরণের বিভিন্ন রূপের পরিবর্তন করে থাকে।
প্রথম দিকে, লার্ভা সব সময় বিভিন্ন প্যাচে একত্রিত হয় এবং যাযাবর চারণে নিয়োজিত থাকে। বয়স বাড়ার সাথে সাথে, এই পতঙ্গগুলি একটি কেন্দ্রীয় স্থানে স্থানান্তরিত হয় যেন তারা একাকী খাদ্য গ্রহণ করতে পারে। কিন্তু, যখন খাওয়ানো শেষ হয় তার প্রায় একই সময়ে প্রায় একই সময়ে ছাউনিতে উঠে তারা প্রতিদিন বিশ্রাম নেয়।
আচরণের এই পরিবর্তনের চেষ্টা এবং ব্যাখ্যা করার জন্য একটি হাইপোথিসিস তৈরি করা হয়েছে। সাধারণভাবে, শুঁয়োপোকার খাবার ফাইলোজেনেটিক ইতিহাস, লার্ভা পুষ্টির বাস্তুশাস্ত্র, আকার বা চেহারা এবং প্রতিরক্ষামূলক বাস্তুবিদ্যার যৌথ প্রভাব দ্বারা আকৃতি হয়। এই ধরনের আচরণের পরিবর্তন অন্যান্য প্রজাতির মধ্যে পাওয়া যেতে পারে। উদাহরণ স্বরূপ, অনেকগুলো সোয়ালোটেইলের লার্ভার জীবনচক্র এক ভাবে শুরু হয় কিন্তু জীবনের পরবর্তী পর্যায়ে তারা অপোসেমেটিজম বা আক্রমণাত্মক অনুকরণে চলে যায়।
প্রারম্ভিক পর্যায় - প্রথম থেকে তৃতীয়
পাতার নিচের দিকে পাড়া বড় ডিম থেকে লার্ভা বের হয়। তাদের ঘনিষ্ঠ আত্মীয়দের থেকে ভিন্ন (প্রথম-ইনস্টার লার্ভাগুলি রহস্যময় বা একাকী নয়)। এরা দল বেঁধে বাচ্চা বের করে এবং পাতায় পাশাপাশি খায়। তারা যাযাবর এর ন্যায় কৌশল ব্যবহার করে, যখন খাদ্য ফুরিয়ে যায় তখন একসাথে চলে। যাযাবর চারণ পর্বের সময় গোষ্ঠী সংহতি বাড়াতে শুঁয়োপোকারা একটি ফেরোমন ট্রেইল ব্যবহার করে, সেইসাথে খাওয়ানোর স্থানগুলির মধ্যে ট্রেইলগুলি চিহ্নিত করে। চতুর্থ ইনস্টারে এবং তার পরের দিকে, ফেরোমন ট্রেইলটি কেন্দ্রীয় স্থানের স্থান পরিবর্তনের তথ্য জ্ঞাপক একটি চিহ্নিতকারী হিসাবে ব্যবহৃত হয়।
চতুর্থ পর্যায়
চতুর্থ অবস্থায় লার্ভা বৃহত্তর শাখাগুলির নীচের কাণ্ডের উপর বিশাল সুস্পষ্ট অঞ্চলে প্রতিদিন বিশ্রাম নিতে শুরু করে। তারা একটি নতুন খাদ্যাভ্যাস গ্রহণ করে, যাকে সেন্ট্রাল প্লেস ফরেজিং বলা হয়। এর ফলে শুঁয়োপোকারা দিনের বেলায় বৃহৎ দৃশ্যমান দলে বিশ্রাম নেয়, তারপর সন্ধ্যার সময় চাঁদোয়াতে নির্জন লার্ভা হিসাবে নিশাচর চারণের জন্য একত্রিত হয়। ভোরবেলা, তারা ফেরোমন ট্রেইল ব্যবহার করে মূল কেন্দ্রীয় স্থানে ফিরে আসে।
আজ অবধি দৈত্যাকার রেশম মথ লার্ভা হল কয়েকটি সামাজিক লেপিডোপ্টেরার মধ্যে একটি যা পরিচিত যেখানে রেশম তৈরি করা হয় না। তারা যে পথগুলি অনুসরণ করে তা সব ফেরোমন ভিত্তিক৷ যখন তারা দূরবর্তী ফিড সাইটগুলিতে চলে যায় তখন ফেরোমোনগুলি শুঁয়োপোকার দ্বারা জমা হয়। এই পথগুলি নতুন জায়গায় গোষ্ঠীর পুনরায় একত্রিত হওয়ার সুবিধা দেয় এবং বিচ্ছেদ প্রতিরোধে সহায়তা করে। ভোরবেলা, শুঁয়োপোকাগুলি একটি ফেরোমোন ট্রেইল অনুসরণ করে মূল কেন্দ্রীয় স্থানের জায়গায় বিভুয়াক তৈরি করে।
গবেষণায় দেখা গেছে যে বৃহদাকার রেশম মথ শুঁয়োপোকার পেটের ভেন্টার এবং ডোরসাম থেকে সংগৃহীত কিউটিকুলার উপাদান পোষক উদ্ভিদের উপর মুছে দিয়ে লার্ভা ট্রেইল অনুসরণ করা যেতে পারে। সমজাতীয় সোম্যাটিক টিস্যুর অপরিশোধিত নির্যাসও একই প্রতিক্রিয়া প্রকাশ করতে পারে। ট্রেল মার্কারটিকে কিউটিকলের একটি উপাদান বলে অনুমান করা হয় যা পেটের পশ্চাৎ-ভেন্ট্রাল অঞ্চল থেকে নিষ্ক্রিয়ভাবে জমা হয় কারণ লার্ভা হোস্ট উদ্ভিদের উপর চলে যায়। বৃক্ষের স্থাপত্যও পুনঃ একত্রিতকরণে ভূমিকা পালন করে। একটি একক ট্রাঙ্ক ফানেলযুক্ত গাছগুলি একাধিক কাণ্ডযুক্ত শুঁয়োপোকাগুলির চেয়ে দ্রুত এবং আরও ঘনভাবে ফিরে আসে।
শুঁয়োপোকার একটি নির্দিষ্ট গোষ্ঠীর দ্বারা একই বিভুয়াক ব্যবহার করা যেতে পারে, যদিও গবেষণায় দেখা গেছে যে পৃথক শুঁয়োপোকাগুলি কঠোর বিশ্বস্ততা প্রদর্শন করে না। একটি পৃথক শুঁয়োপোকা গাছ থেকে নেমে আসার সময় কখনও কখনও সাইটগুলি স্থানান্তর করতে পারে এবং ফেরোমোন ট্রেইলগুলির উপর নির্ভর করে এটি কেন্দ্রীয় সাইটে ফিরে যাওয়ার যাত্রার সিদ্ধান্ত নেয়।
লার্ভারা এই কেন্দ্রীয় আচার আচরণ চালিয়ে যায় যতক্ষণ না তারা মাটিতে একটি পিউপেশন চেম্বার খনন করতে সক্ষম হয়।
প্রাপ্তবয়স্ক জীবন
বর্ষাকাল শুরু হওয়ার পরপরই জুন মাসে মূককীটে রূপান্তর ঘটে। সুপ্ত পিউপা হিসাবে দীর্ঘ শুষ্ক ঋতু কাটানোর পর মাটির পৃষ্ঠের নীচে ২-১০ সেমি. বন্দী অবস্থায় উভয় লিঙ্গের প্রজাতি অন্ধকারের প্রায় এক ঘন্টা পরে একত্রিত হয় এবং একই রাতে সঙ্গম ঘটে। পরের রাতে, মহিলারা গুয়াজুমা উলমিফোলিয়ার মতো একটি উপযুক্ত খাদ্য উদ্ভিদের সন্ধান করে, যেখানে তারা একটি পাতার নীচে একটি ভরে তাদের সম্পূর্ণ ডিম পাড়াবে।
কখনও কখনও মহিলারা ক্লাচটিকে দুটি মোটামুটি সমান আকারের ভরে বিভক্ত করে। গড়ে প্রতিটিতে প্রায় ৩০০ থেকে ৪০০ ডিম থাকে। অন্যান্য সম্পর্কিত স্যাটারনিডেয়াদের মতোই মহিলারা বিবর্তনের পরে ৬ থেকে ৮ দিন বেঁচে থাকে।
দৈত্যাকার রেশম মথ ডিম্বাকৃতির আচরণের ক্ষেত্রে তার নিকটাত্মীয়দের থেকে ব্যাপকভাবে পৃথকতা প্রদর্শন করে। স্ত্রী পতঙ্গ একটি পাতার নীচে একটি বড় গুচ্ছে তাদের সমস্ত ডিম পাড়ে, যেখানে আর্সেনুরিনার অন্যান্য প্রজাতির স্ত্রীরা এক সময়ে এবং বিভিন্ন পৃথক গাছে একটি বা দুটি ডিম পাড়ে।
১২ থেকে ১৪ দিন পর ডিম ফুটবে।
মানুষের সাথে মিথস্ক্রিয়া
দৈত্যাকার রেশম মথ তার লার্ভা পর্যায়ে ভোজ্য এবং মেক্সিকোর কিছু আদিবাসীরা খেয়ে থাকে। একে বলা হয় এন্টোমোফ্যাজি । মেক্সিকোর ভেরাক্রুজের জোঙ্গোলিকা এলাকার ইক্সকোহুয়াপা সম্প্রদায় প্রাথমিক ইনস্টার লার্ভা সংগ্রহ ও গ্রাস করতে পরিচিত। লার্ভা রান্না করা যায় এবং তারপর প্রোটিনের বিকল্প উৎস হিসেবে খাওয়া যায়। লোকেরা ভিনেগার দ্রবণে লার্ভা সংরক্ষণ করতেও পরিচিত যা তাদের হেরিংয়ের স্বাদ দেয়। লার্ভা সাধারণত রাস্তায় অ্যাম্বুল্যান্ট মার্কেটে বা রাস্তার বিক্রেতাদের দ্বারা বিক্রি হয়।
আর্সেনুরা সিল্লা
আর্সেনুরা সিল্লা হল স্যাটারনিডেয়া পরিবারের একটি মথ যা ১৭৭৯ সালে পিটার ক্রেমার প্রথম বর্ণনা করেছিলেন। এটি ভেনেজুয়েলা থেকে দক্ষিণে মাতো গ্রোসো, ব্রাজিল এবং তারপর পশ্চিমে বলিভিয়া পর্যন্ত পাওয়া যায়।
এটি একটি বড় প্রজাতি। পুরুষদের একটি লেজের আভাস থাকে এবং মহিলাদের একটি প্রায় গোলাকার পিছনের ডানা থাকে।
এর নিকটাত্মীয়দের মধ্যে একটি হল আর্সেনুরা আরমিডা নামক মথ, যা ভেনেজুয়েলায়ও পাওয়া যায়।
জা আর-সিয়াম
নংপানি মহাদথাই (জন্ম ৬ মে, ১৯৯১), মঞ্চ নাম জা আর-সিয়াম (จ๊ะ อาร์ สยาม) অধীনে অভিনয় করছেন, একজন থাই গায়িকা ও মডেল। জা সুবর্ণভূমির রাজামঙ্গলা বিশ্ববিদ্যালয় থেকে স্নাতক হয়েছেন।
কর্মজীবন
যদিও রেকর্ডিং শিল্পী হিসাবে তার বেশিরভাগ সাফল্য এশিয়ায় হয়েছে, জা পশ্চিমা দেশগুলিতেও জনপ্রিয়তা অর্জন করেছেন, ইন্টারনেট ভিডিওগুলির কারণে যা ভাইরাল হয়েছে। মিডিয়া আউটলেটগুলি জাকে "স্পষ্ট যৌন তারকা" হিসাবে উল্লেখ করেছে।
সালিহ ওজজান
সালিহ ওজজান (, Salih Özcan; জন্ম: ১১ জানুয়ারি ১৯৯৮; সালিহ ওজজান নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব কলন এবং জার্মানি অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।
জার্মান ফুটবল ক্লাব কলন ৯৯-এর যুব পর্যায়ের হয়ে খেলার মাধ্যমে ওজজান ফুটবল জগতে প্রবেশ করেছেন এবং পরবর্তীকালে কলনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, জার্মান ক্লাব কলন ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; কলন ২-এর হয়ে তিনি ২২ ম্যাচে ৫টি গোল করেছেন। কলন ২-এর হয়ে খেলাকালীন ২০১৬–১৭ মৌসুমে তিনি কলনের মূল দলের হয়ে অভিষেক করেছেন। মাঝে ২০১৯–২০ মৌসুমে তিনি ১ মৌসুমের জন্য ধারে হলস্টাইন কিলে যোগদান করেছেন।
২০১২ সালে, ওজজান জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।
দলগতভাবে, ওজজান এপর্যন্ত ১টি শিরোপা জয়লাভ করেছেন, যা তিনি কলনের হয়ে জয়লাভ করেছেন।
প্রারম্ভিক জীবন
সালিহ ওজজান ১৯৯৮ সালের ১১ই জানুয়ারি তারিখে জার্মানির কোলনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ওজজান জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১২ সালের ৬ই নভেম্বর তারিখে তিনি দক্ষিণ কোরিয়া অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৫ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি মাত্র ১টি ম্যাচে অংশগ্রহণ করেছিলেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লীগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৩ সালের ১৩ই সেপ্টেম্বর তারিখে এক প্রীতি ম্যাচে বেলজিয়াম অনূর্ধ্ব-১৬ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
দ্য পাইপার অ্যাট দ্য গেট্‌স অব ডউন
দ্য পাইপার অ্যাট দ্য গেট্‌স অব ডউন ব্রিটিশ প্রোগ্রেসিভ রক ব্যান্ড পিংক ফ্লয়েডের অভিষেক স্টুডিও অ্যালবাম, এবং প্রাথমিক সদস্য সিড ব্যারেটের নেতৃত্বাধীনে গঠিত একমাত্র অ্যালবাম। অক্টোবর মাসে টাওয়ার রেকর্ড কর্তৃক যুক্তরাষ্ট্রে অ্যালবামটি প্রকাশিত হয়েছিল, সঙ্গে যুক্ত করা হয়েছিল একটি পুনর্বিন্যাসিত ট্র্যাকের তালিকা সহ তিনটি গান এবং যুক্তরাজ্যের নন-অ্যালবাম একক, "সি এমিলি প্লে"। যুক্তরাজ্যে, অ্যালবামটির কোনও একক প্রকাশিত হয়নি, তবে মার্কিন যুক্তরাষ্ট্রে, "ফ্লেমিং" একক হিসাবে প্রকাশিত হয়েছিল।
এটি স্কটিশ লেখক কেনেথ গ্রহামের দ্য উইন্ড ইন দি উইলোস (১৯০৮) শিশুকোষ উপন্যাসের সপ্তম অধ্যায় অবলম্বনে নামকরণকৃত। প্রযোজক নরম্যান স্মিথের সাথে লন্ডনের ইএমআই স্টুডিসে ১৯৬৭ সালের ফেব্রুয়ারি থেকে মে সাম পর্যন্ত অ্যালবামটি রেকর্ড করা হয়। অ্যালবামের দুইটি গান, "অ্যাস্ট্রোনমি ডোমিন" এবং "ইন্টারস্টেলার ওভারড্রাইভ", ব্যান্ডের লাইভ সেট তালিকায় দীর্ঘমেয়াদী মূলধারার গান হয়ে ওঠে, যেখানে অন্য গানগুলি লাইভে মুষ্টিমেয় সময়ে পরিবেশন করা হয়ে থাকে। মুক্তির পর থেকে এয়াবৎ, অ্যালবামটি শ্রেষ্ঠ সাইকেডেলিক রক অ্যালবামের প্রশংসা পেয়েছে।
১৯৭৩ সালে, একটি এলপি সংস্করণ ব্যান্ডের দ্বিতীয় অ্যালবাম অ্যা সোসারফুল অব সিক্রেট্‌সের সঙ্গে যুক্ত করা হয়েছিল, এবং দ্য ডার্ক সাইড অব দ্য মুন-এর সাফল্যের পর ব্যান্ডের প্রাথমিক কাজ নতুন অনুরাগীদের পরিচয় করানোর জন্য অ্যা নাইস পেয়ার হিসেবে প্রকাশিত হয়েছিল। দ্য পাইপার অ্যাট দ্য গেট্‌স অব ডউন-এর বিশেষ সীমিত সংস্করণগুলির ত্রিশতম, চল্লিশ এবং পঞ্চাশতম বার্ষিকী উপলক্ষে দুটি বোনাস ট্র্যাক সহ প্রকাশ করা হয়েছিল। ২০১২ সালে, দ্য পাইপার অ্যাট দ্য গেট্‌স অব ডউন রোলিং স্টোন ম্যাগাজিনের "সর্বকালের ৫০০ সর্বশ্রেষ্ঠ অ্যালবাম" তালিকার ৩৪৭তম স্থানে অবস্থান করে নেয়।
অভ্যর্থন
প্রকাশের সময়, রেকর্ড মিরর এবং এনএমই অ্যালবামটিকে পাঁচের মধ্যে চার তারকা চিহ্ণিত করেছিল। রেকর্ড মিরর মন্তব্য করেছিলেন যে "রেকর্ড অনুযায়ী দীর্ঘ (এলপি) পরিবেশনগুলিতে দলটির সাইকিডেলিক ভাবমূর্তি সত্যিই প্রাণবন্ত, যা তাদের প্রতিভা এবং রেকর্ডিং কৌশল উভয়েরই দুর্দান্ত প্রকাশ। প্রচুর মন মাতানো শব্দ, যেগুলি একইসাথে দুর্বোধ্য এবং সূক্ষ্ম, এবং পুরো রেকর্ডটিই অত্যন্ত ভালভাবে সম্পাদিত হয়েছে।" ক্যাশ বক্স এটিকে "ড্রাইভিংয়ের একটি বিশেষ আকর্ষণীয় সংগ্রহ, আপ-টু-ডেট রক ভেঞ্চুরাস" বলে অভিহিত করেছে। পল ম্যাককার্টনি এবং পিংক ফ্লয়েডের আগের প্রযোজক জো বয়েড দুজনেই অ্যালবামটিকে উচ্চ মানের রেটিং দিয়েছেন।
সাম্প্রতিক বছরগুলিতে, দ্য পাইপার অ্যাট দ্য গেট্‌স অব ডউন আরো বেশি স্বীকৃতি অর্জন করেছে। অ্যালবামটি কেবল সাইকিডেলিক মাস্টারপিস হিসাবেই নয় এলএসডির প্রত্যক্ষ প্রভাব হিসাবেও মনে করা হয়েছে। ১৯৯৯ সালে, রোলিং স্টোন ম্যাগাজিন অ্যালবামটি ৫ তারকার মধ্যে ৪.৫ তারকাভুক্ত করেছিল, এবং এটিকে "সিড ব্যারেটের সুবর্ণ অর্জন" বলেও আখ্যায়িত করেছে। কিউ ম্যাগাজিন অ্যালবামটিকে "অপরিহার্য" হিসাবে বর্ণনা করেছে এবং এটিকে তাদের সেরা সাইকিডেলিক অ্যালবামগুলির তালিকায় অন্তর্ভুক্ত করেছে। এটি মোজো ম্যাগাজিন তাদের "দ্য ফিফ্টি মোস্ট আউট দেয়ার অ্যালবামস অব অল টটাইম" তালিকায় অ্যালবামটি ৪০তম স্থানে অন্তর্ভুুক্ত করেছে। ২০০০ সালে, কিউ ম্যাগাজিন দ্য পাইপার অ্যাট দ্য গেট্‌স অব ডউন-কে তাদের সর্বকালের সর্বশ্রেষ্ঠ ১০০ ব্রিটিশ অ্যালবামের তালিকায় ৫৫ নম্বর স্থানে অন্তর্ভুুক্ত করে। ২০১২ সালে, রোলিং স্টোন ম্যাগাজিনের এখন পর্যন্ত সর্বকালের সেরা ৫০০টি অ্যালবামের তালিকায় দ্য পাইপার অ্যাট দ্য গেট্‌স অব ডউন-এর মার্কিন সংস্করণটি ৩৪৭তম ভোট অন্তর্ভুুক্ত হয়।
জেমস ই পেরোন বলেছেন যে পাইপার পরবর্তী বছরগুলিতে একটি ধারণা অ্যালবাম হিসাবে পরিচিতি পাবে, কারণ শ্রোতারা কোনো প্রিয় গান বাছাই না করে এটিকে পুরোপুরি শুনছিল। বিটল্‌সের জীবনীবিদ ফিলিপ নরমন সম্মত হন যে পাইপার একটি ধারণা অ্যালবাম, অন্যান্য লেখকরা দাবি করেছেন যে ১৯৭৩ সালের দ্য ডার্ক সাইড অব দ্য মুন অবধি পিংক ফ্লয়েড ধারণা অ্যালবাম তৈরি শুরু করে নি। লেখক জর্জ রিশ পিংক ফ্লয়েডকে ধারণা অ্যালবামের "অবিসংবাদিত" রাজা বলেছিলেন, তবে কেবল ডার্ক সাইড থেকে শুরু করে। জুলাই ২০০৬ সালে, বিলবোর্ড, দ্য পাইপার অ্যাট দ্য গেট্‌স অব ডউন-কে সর্বকালের সেরা সাইকেডেলিক রক অ্যালবাম হিসেবে বর্ণনা করেছে।
ইউকে মুক্তি
উল্লেখিত গানগুলি ব্যতীত বাকিগান সিড ব্যারেট কর্তৃক রচিত।
কর্মিবৃন্দ
পিংক ফ্লয়েড
উৎপাদন
২০০০ (সংখ্যা)
২০০০ (দুই হাজার) হল ১৯৯৯ এর পরে এবং ২০০১ এর পূর্বের একটি স্বাভাবিক সংখ্যা। এটি একটি যুগ্ম সংখ্যা।
এটা হলো:
মৌলিক সংখ্যা
২০০০ থেকে ৩০০০ সংখ্যার মধ্যে ১২৭টি মৌলিক সংখ্যা আছে। সেগুলো হলো: ২০০৩, ২০১১, ২০১৭, ২০২৭, ২০২৯, ২০৩৯, ২০৫৩, ২০৬৩, ২০৬৯, ২০৮১, ২০৮৩, ২০৮৭, ২০৮৯, ২০৯৯, ২১১১, ২১১৩, ২১২৯, ২১৩১, ২১৩৭, ২১৪১, ২১৪৩, ২১৫৩, ২১৬১, ২১৭৯, ২২০৩, ২২০৭, ২২১৩, ২২২১, ২২৩৭, ২২৩৯, ২২৪৩, ২২৫১, ২২৬৭, ২২৬৯, ২২৭৩, ২২৮১, ২২৮৭, ২২৯৩, ২২৯৭, ২৩০৯, ২৩১১, ২৩৩৩, ২৩৩৯, ২৩৪১, ২৩৪৭, ২৩৫১, ২৩৫৭, ২৩৭১, ২৩৭৭, ২৩৮১, ২৩৮৩, ২৩৮৯, ২৩৯৩, ২৩৯৯, ২৪১১, ২৪১৭, ২৪২৩, ২৪৩৭, ২৪৪১, ২৪৪৭, ২৪৫৯, ২৪৬৭, ২৪৭৩, ২৪৭৭, ২৫০৩, ২৫২১, ২৫৩১, ২৫৩৯, ২৫৪৩, ২৫৪৯, ২৫৫১, ২৫৫৭, ২৫৭৯, ২৫৯১, ২৫৯৩, ২৬০৯, ২৬১৭, ২৬২১, ২৬৩৩, ২৬৪৭, ২৬৫৭, ২৬৫৯, ২৬৬৩, ২৬৭১, ২৬৭৭, ২৬৮৩, ২৬৮৭, ২৬৮৯, ২৬৯৩, ২৬৯৯, ২৭০৭, ২৭১১, ২৭১৩, ২৭১৯, ২৭২৯, ২৭৩১, ২৭৪১, ২৭৪৯, ২৭৫৩, ২৭৬৭, ২৭৭৭, ২৭৮৯, ২৭৯১, ২৭৯৭, ২৮০১, ২৮০৩, ২৮১৯, ২৮৩৩, ২৮৩৭, ২৮৪৩, ২৮৫১, ২৮৫৭, ২৮৬১, ২৮৭৯, ২৮৮৭, ২৮৯৭, ২৯০৩, ২৯০৯, ২৯১৭, ২৯২৭, ২৯৩৯, ২৯৫৩, ২৯৫৭, ২৯৬৩, ২৯৬৯, ২৯৭১, ২৯৯৯।
তথ্যসূত্র
বিষয়শ্রেণী:পূর্ণসংখ্যা
পাকিস্তান নৌবাহিনী
পাকিস্তান নৌবাহিনী (Pɑk Bahri'a) (রিপোর্টিং নাম: পিএন) পাকিস্তান সশস্ত্র বাহিনীর নৌ যুদ্ধ শাখা, পাকিস্তানের আরব সাগর বরাবর তটরেখা, এবং গুরুত্বপূর্ণ বেসামরিক বন্দর এবং সামরিক ঘাঁটি প্রতিরক্ষার দায়িত্ব পালন করে থাকে। ১৯৪৭ সালে পাকিস্তান স্বাধীন হবার পর পাকিস্তান নৌবাহিনী আবির্ভূত হয়। প্রতিবছর ৮ সেপ্টেম্বর ১৯৬৫ সালের ভারত-পাকিস্তান যুদ্ধের স্মরণে নৌবাহিনী দিবস পালিত হয়।
পাকিস্তান নৌবাহিনীর বর্তমান এবং প্রধান উদ্দেশ্য হলো দেশে এবং বিদেশে পাকিস্তানের অর্থনৈতিক এবং সামরিক স্বার্থ রক্ষা করা এবং সামরিক অনুশীলন ও কূটনীতির মাধ্যমে পাকিস্তান সরকারের প্রতিরক্ষা নীতি বাস্তবায়ন করা। ২১ শতকে, পাকিস্তান নৌবাহিনী সীমিত আকারে বিদেশী অপারেশনের উপর গুরুত্ত্ব দিয়েছে এবং পাকিস্তান এন্টার্কটিক প্রোগ্রাম প্রতিষ্ঠায় একটি গুরুত্বপূর্ণ ভূমিকা পালন করেছে। পাকিস্তান কোস্ট গার্ড, পাকিস্তান মেরিন এবং নৌবাহিনীর আধা-সামরিক যুদ্ধ বিভাগ পাকিস্তান নৌবাহিনীকে সহযোগিতা করে থাকে।
ইতিহাস
"আজ পাকিস্তানের জন্য একটি ঐতিহাসিক দিন। পাকিস্তানের অঙ্গরাজ্যের অস্তিত্ব বিদ্যমান এবং একটি নতুন নৌবাহিনী - রয়েল পাকিস্তান নৌবাহিনীর - জন্ম হয়েছে। আমাকে এর আদেশ কর্তা হিসেবে নিয়োগ দেয়ায় আমি গর্বিত। আমার ও আপনার কর্তব্য হলো আগামী কয়েক মাসের মধ্যে আমাদের নৌবাহিনীকে একটি সুখী এবং কার্যকারী বাহিনী হিসেবে গড়ে তোলা"
১৯৪৭ সালের ১৪ আগস্ট পাকিস্তানের স্বাধীনতা দিবসে পাকিস্তান নৌবাহিনী আত্মপ্রকাশ করে। দেশ বিভাগের সময় সশস্ত্র বাহিনী পুনর্গঠন কমিটি (AFRC) রাজকীয় ভারতীয় নৌবাহিনীকে ভারত ও পাকিস্তানের মধ্যে বিভক্ত করে দেয়।
সূচনা
thumb|left|১৯৫১ সালে ফ্রিগ্রেট শমসের thumb|পিএনএস বদর(ডিস্ট্রয়ার), ১৯৫৭ সালে [[যুক্তরাজ্য ভ্রমণকালে]]
১৯৬৫ সালের ভারত-পাকিস্তান যুদ্ধ
thumb|[[১৯৬৫ সালের ভারত-পাকিস্তান যুদ্ধের সময় সাবমেরিন পিএনএস গাজী। ১৯৭১ সালের যুদ্ধে সাবমেরিনটি ১০০ জন ক্রু সহ রহস্যজনক ভাবে ডুবে যায়।]]
১৯৯৯ সালের ভারত-পাকিস্তান যুদ্ধ
thumb| পাকিস্তান নৌবাহিনীর একটি বিমান [[Lockheed P-3C Orion|P3C Orion।]]
প্রাক্তন নৌবাহিনী প্রধানদের তালিকা
[[HQ-7#HQ-7A (FM-90)|FM-90 surface-to-air missile system.|thumb|FM-90 on board PNS Zulfiqar]] thumb|[[Pakistan Naval Air Arm Alouette III on board PNS Tippu Sultan at Portsmouth in 2005]] thumb|Two 4-cell [[C-802 anti-ship missile launchers on board PNS Zulfiqar]]
পাকিস্তান নৌবাহিনী প্রধান (চার-তারকা অ্যাডমিরাল) পাকিস্তানের "জাতীয় নিরাপত্তা পরিষদ" এবং "ন্যাশনাল কমান্ড অথরিটির" সবচেয়ে সিনিয়র এবং ঊর্ধ্বতন সদস্য। নৌবাহিনী প্রধান দেশটির সমুদ্র প্রতিরক্ষার কাজে দায়বদ্ধ থাকেন।
অন্যান্য নৌবহর
পাকিস্তান নৌবাহিনীর জাহাজ শ্রেণীর একটি তালিকা:
ও হায়াৎ বেনিম
ও হায়াৎ বেনিম হলো একটি তুর্কি ধারাবাহিক নাটক, যেটি মুলত ফক্সে ২০১৪ থেকে ২০১৭ সাল পর্যন্ত সম্প্রচারিত হয়েছিল।
অ্যাঙ্গোলা
অ্যাঙ্গোলা (Angola, Ngola) সরকারি হিসেব মতে অ্যাঙ্গোলা প্রজাতন্ত্র (República de Angola, Repubilika ya Ngola) আফ্রিকার দক্ষিণাঞ্চলের পশ্চিম তীরে অবস্থিত একটি রাষ্ট্র। মোট আয়তন এবং জনসংখ্যার বিচারে (দুক্ষেত্রেই ব্রাজিলের ঠিক পরেই) এটি দ্বিতীয় সর্বোবৃহত্তম লিউসোফোন (পর্তুগীজ ভাষাভাষী) দেশ এবং আফ্রিকার সপ্তম সর্ববৃহৎ দেশ। এর দক্ষিণ সীমান্তে নামিবিয়া, উত্তরে গণপ্রজাতন্ত্রী কঙ্গো, পূর্বে জাম্বিয়া এবং পশ্চিমে আটলান্টিক মহাসাগর। অ্যাঙ্গোলার একটি ছিটমহল প্রদেশ রয়েছে, ক্যাবিন্ডা প্রদেশ, যা প্রজাতন্ত্রী কঙ্গো ও গণপ্রজাতন্ত্রী কঙ্গোকে ঘিরে রেখেছে। লুয়ান্ডা হচ্ছে অ্যাঙ্গোলার রাজধানী এবং সবচেয়ে জনবহুল শহর।
প্যালিওলিথিক যুগ থেকেই অ্যাঙ্গোলায় বসবাস করছে মানুষ। পর্তুগীজ উপনিবেশন থেকেই জাতি-রাষ্ট্র হিসেবে এর উদ্ভব যা ষোড়শ শতকে প্রাথমিকভাবে উপকূলীয় বসতি ও স্থান বাণিজ্যের মাধ্যমে শুরু হয়েছিলো। উনিশ শতকে ইউরোপীয়ান দখলদাররা অন্তর্ভাগে নিজেদের অধিষ্ঠিত করতে থাকে। বিংশ শতকের আগ পর্যন্ত পর্তুগীজ উপনিবেশের, যা পরবর্তীতে অ্যাঙ্গোলায় রুপ নেয়, কোনো সীমানা ছিলো না। মূলত কুয়েমাটো, কোয়ানয়ামা ও বুন্দার মতো স্থানীয় গোষ্ঠীগুলোর বিরোধীতাই এর প্রধান কারণ।
দীর্ঘস্থায়ী উপনিবেশ-বিরোধী সংগ্রামের পর ১৯৭৫ সালে অ্যাঙ্গোলা মার্কসবাদী-লেনিনবাদী একদলীয় প্রজাতন্ত্র হিসেবে স্বাধীনতা অর্জন করে। সেই একই বছর ধ্বংসাত্মক গৃহযুদ্ধের শুরু হয় সোভিয়েত ইউনিয়ন ও কিউবা সমর্থিত অ্যাঙ্গোলা স্বাধীনতাবাদী গন-আন্দোলন এবং জায়ার সমর্থিত অ্যাঙ্গোলার ন্যাশনাল লিবারেশন ফ্রন্টের মধ্যে। ১৯৭৫ সাল থেকেই অ্যাঙ্গোলা স্বাধীনতাবাদী গণ-আন্দোলন দল দ্বারা শাসনক্ষমতায় রয়েছে। ২০০২ সালে যুদ্ধের সমাপ্তির পর থেকেই অ্যাঙ্গোলা তুলনামূলক স্থিতিশীল একক, রাষ্ট্রপতিশাসিত, সাংবিধানিক প্রজাতন্ত্রী রাষ্ট্র হিসেবে আত্মপ্রাকাশ করেছে।
অ্যাঙ্গোলার বিশাল খনিজ ও পেট্রোলিয়াম মজুদ রয়েছে এবং এর অর্থনীতি বিশ্বের অন্যতম দ্রুত বর্ধনশীল, বিশেষ করে গৃহযুদ্ধের সমাপ্তির পর থেকে। তবে এর অর্থনৈতিক প্রবৃদ্ধি অত্যন্ত অসম ও দেশের অধিকাংশ সম্পদ জনসংখ্যার একটি অসামঞ্জস্যপূর্ণ ক্ষুদ্র অংশে কেন্দ্রীভূত। এর বৃহত্তম বিনিয়োগ এবং বাণিজ্য অংশীদার হচ্ছে চীন এবং মার্কিন যুক্তরাষ্ট্র। বেশিরভাগ অ্যাঙ্গোলানদের জীবনযাত্রার মান এখনো নিম্ন পর্যায়ের; আয়ু পৃথিবীর মধ্যে সবচেয়ে কম, যেখানে শিশুমৃত্যুর হার সবচেয়ে বেশি। ২০১৭ সাল থেকে, জোয়াও লরেঙ্কো -এর সরকার দুর্নীতির বিরুদ্ধে লড়াইকে তার মূল লক্ষ্য বানিয়েছে, এতটাই যে আগের সরকারের অনেক ব্যক্তিকেই হয় জেলে পাঠানো হয়েছে নয়তো তাঁরা বিচারের অপেক্ষায় রয়েছে। যদিও বিদেশী কূটনীতিকরা এই প্রচেষ্টাকে বৈধ বলে স্বীকৃতি দিয়েছেন, কিছু সংশয়বাদীরা এই পদক্ষেপকে রাজনৈতিকভাবে উদ্দেশ্যপ্রণোদিত বলে মনে করেন।
অ্যাঙ্গোলা জাতিসংঘ, ওপেক, আফ্রিকান ইউনিয়ন, পর্তুগিজ ভাষার দেশগুলির সম্প্রদায় এবং দক্ষিণ আফ্রিকার উন্নয়ন সম্প্রদায়ের সদস্য। ২০২১ সালের হিসাবে, অ্যাঙ্গোলার আনুমানিক জনসংখ্যা ধরা হয় ৩২.৮৭ মিলিয়ন। অ্যাঙ্গোলা বহুসাংস্কৃতিক এবং বহুজাতিক। অ্যাঙ্গোলান সংস্কৃতি বহু শতাব্দীর পর্তুগিজ শাসনকে প্রতিফলিত করে, যাতে পর্তুগিজ ভাষা এবং ক্যাথলিক চার্চের প্রাধান্যই বেশি এবং বিভিন্ন দেশীয় রীতিনীতি এবং ঐতিহ্যের সাথে সম্মিলিত।
ব্যুৎপত্তি
অ্যাঙ্গোলা নামটি পর্তুগিজ ঔপনিবেশিক নাম রেইনো ডি অ্যাঙ্গোলা ('কিংডম অফ অ্যাঙ্গোলা') থেকে এসেছে, যা পাওলো ডায়াস ডি নোভাইসের ১৫৭১ সালের সনদের মতই বেশ পুরনো। এনডোঙ্গো এবং মাতাম্বার রাজাদের এনগোলা উপাধি থেকে পর্তুগীজরা এই নামটি নিয়েছেন। এনডোঙ্গো কঙ্গো রাজ্যের অধীনে কোয়াঞ্জা এবং লুকালা নদীর মধ্যবর্তী উচ্চভূমিতে ছিল। কিন্তু ষোড়শ শতকে বৃহত্তর স্বাধীনতার দাবী শুরু করে।
ইতিহাস
অ্যাঙ্গোলা দক্ষিণ-পশ্চিম আফ্রিকার একটি দেশ। কিমবুন্ডু, যার মানে হচ্ছে রাজা, শব্দটি থেকে দেশটির নাম এসেছে। অ্যাঙ্গোলায় প্রথমে সান শিকারী-সংগ্রাহক সমাজ দ্বারা বসতি স্থাপিত হয়েছিল উত্তরাঞ্চলীয় অঞ্চল কঙ্গো এবং এনডোঙ্গোর মতো বান্টু রাজ্যের শাসনের অধীনে আসার আগে।থাম্ব|রাজা জোয়ো প্রথম, কঙ্গো রাজ্যের মানিকঙ্গো
রাজনীতি
অ্যাঙ্গোলান সরকার মূলত তিনটি শাখা নিয়ে গঠিত। এগুলো হল- নির্বাহী, আইনসভা এবং বিচার বিভাগ।
সরকারের নির্বাহী শাখা রাষ্ট্রপতি, ভাইস-প্রেসিডেন্ট এবং মন্ত্রী পরিষদের সমন্বয়ে গঠিত।
আইনসভা শাখায় রয়েছে ২২০ সিটের এককক্ষ বিশিষ্ট আইনসভা- অ্যাঙ্গোলার ন্যাশনাল অ্যাসেম্বলি, যা প্রাদেশিক এবং দেশব্যাপী উভয় নির্বাচনী এলাকা থেকে নির্বাচিত হয়।  দশকের পর দশক ধরে রাজনৈতিক ক্ষমতা কেন্দ্রীভূত হয়েছে প্রেসিডেন্সিতে।
৩৮ বছরের শাসনের পর, ২০১৭ সালে রাষ্ট্রপতি ডস সান্তোস MPLA নেতৃত্ব থেকে পদত্যাগ করেন।  ২০১৭ সালের আগস্টে সংসদীয় নির্বাচনে বিজয়ী দলের নেতা অ্যাঙ্গোলার পরবর্তী রাষ্ট্রপতি হন।  এমপিএলএ প্রাক্তন প্রতিরক্ষা মন্ত্রী জোয়াও লরেঙ্কোকে সান্তোসের নির্বাচিত উত্তরসূরি হিসেবে নির্বাচিত করেছে।
যাকে রাজনৈতিক শুদ্ধি হিসেবে বর্ণনা করা হয়েছে তার ক্ষমতাকে শক্তিশালী করতে এবং ডস সান্তোস পরিবারের প্রভাব কমানোর জন্য লরেনকো পরবর্তীতে জাতীয় পুলিশের প্রধান, অ্যামব্রোসিও দে লেমোস এবং গোয়েন্দা সংস্থার প্রধান অ্যাপোলিনারিও জোসেকে বরখাস্ত করেন।  উভয়ই প্রাক্তন রাষ্ট্রপতি ডস সান্তোসের সহযোগী হিসাবে বিবেচিত হয়। এছাড়াও তিনি সাবেক রাষ্ট্রপতির কন্যা ইসাবেল ডস সান্তোসকে দেশটির রাষ্ট্রীয় তেল কোম্পানি সোনাঙ্গোলের প্রধান পদ থেকে সরিয়ে দেন।
সামরিক বাহিনী
অ্যাঙ্গোলার সামরিক বাহিনী একজন সেনাপ্রধান দ্বারা পরিচালিত, যিনি প্রতিরক্ষা মন্ত্রীর কাছে জবাবদিহি করেন। অ্যাঙ্গলার প্রতিরক্ষা বাহিনী তিনটি বিভাগ নিয়ে গঠিত - স্থলসেনাবাহিনী, নৌবাহিনী (মারিনিয়া দি গেররা) এবং বিমান বাহিনী। মোট সেনাসংখ্যা প্রায় ১,১০,০০০। এদের মধ্যে স্থলসেনাবাহিনীতেই ১ লক্ষ নারী-পুরুষ কর্মরত। নৌবাহিনীতে ৩ হাজার এবং বিমানবাহিনীতে ৭ হাজার সেনা কর্মরত আছেন। বিমানবাহিনীতে রুশ-নির্মিত ফাইটার ও পরিবহন বিমান ব্যবহার করা হয়।
অ্যাঙ্গোলার স্থলসেনাবাহিনীর একটি ক্ষুদ্র অংশ কঙ্গো ও গণপ্রজাতন্ত্রী কঙ্গোতে নিয়োজিত আছে।
ভাষা
ধর্ম
চট্টগ্রাম বিভাগের মসজিদের তালিকা
এটি চট্টগ্রাম বিভাগের উল্লেখযোগ্য মসজিদের তালিকা।
লুডমিলা জর্ডানভা
লুডমিলা জেন জর্ডানভা (জন্ম ১০ অক্টোবর ১৯৪৯) একজন ব্রিটিশ ইতিহাসবিদ এবং শিক্ষাবিদ। তিনি ডারহাম বিশ্ববিদ্যালয়ের ইতিহাস বিভাগের দৃশ্য সংস্কৃতির অধ্যাপক।
জর্ডানোয়া একজন বুলগেরীয় বাবা এবং ইংরেজ মায়ের কাছে জন্মগ্রহণ করেছিলেন। অক্সফোর্ড হাই স্কুল এবং নিউ হল, কেমব্রিজে শিক্ষিত, প্রফেসর জর্ডানভা অক্সফোর্ড, এসেক্স, ইয়র্ক, ইস্ট অ্যাংলিয়া, কেমব্রিজ এবং কিংস কলেজ লন্ডনের বিশ্ববিদ্যালয়গুলিতে শিক্ষকতা করেছেন।
তথ্যসূত্র
<references group="" responsive="1">
মোহর শেখ
মোহর শেখ (জন্ম: ২১ মার্চ ১৯৯৭) হলেন একজন বাংলাদেশি ক্রিকেটার। তিনি ২০১৮ সালের ৮ই অক্টোবর তারিখে, ২০১৮–১৯ জাতীয় ক্রিকেট লীগে রাজশাহী বিভাগের হয়ে খেলার মাধ্যমে প্রথম-শ্রেণীর ক্রিকেটে অভিষেক করেন। এই মাসের শেষের দিকে, তিনি জিম্বাবুয়ে ক্রিকেট দলের বিরুদ্ধে প্রস্তুতিমূলক খেলায় বাংলাদেশ ক্রিকেট বোর্ড একাদশে ডাক পান।
২০১৮ সালের অক্টোবর মাসে, তিনি ২০১৯ বাংলাদেশ প্রিমিয়ার লীগের ড্রাফটে ঢাকা ডায়নামাইটসে স্থান পান।
তুইরিয়াল নদী
সোনাই নদী বা তুইরিয়াল উত্তর-পূর্ব ভারতের মিজোরাম এবং আসামের একটি নদী। এটি বরাক নদীর একটি শাখা নদী। এই নদীটি সোনাই নামেও পরিচিত। এটি কাছার জেলার দিকে উত্তরে প্রবাহিত হয়ে সোনাই শহরের নিকটবর্তী ডুঙ্গিপার গ্রামে বরাক নদীর সাথে মিলিত হয়েছে। এই নদীর উপর তুইরিয়াল বাঁধ তৈরি করা হয়েছে।
ভূগোল
নদীটি প্রায়  দীর্ঘ। এটি আইজল জেলার চউইলুং পাহাড় থেকে উৎপন্ন হয়েছে। এটি উত্তর দিকে প্রবাহিত হয়ে আসামের বরাক নদীতে মিলিত হয়েছে।
স্বপ্নের নায়ক
স্বপ্নের নায়ক নাসির খান পরিচালিত ১৯৯৭ সালের বাংলাদেশী প্রণয়ধর্মী চলচ্চিত্র। আলী হাসানের কাহিনি ও সংলাপের ভিত্তিতে ছবিটির চিত্রনাট্য রচনা করেছেন নাসির খান। এতে অভিনয় করেছেন সালমান শাহ, শাবনূর ও আমিন খান। পার্শ্ব চরিত্রে অভিনয় করেছেন ডলি জহুর, এটিএম শামসুজ্জামান, নাসির খান, জহির উদ্দিন পিয়ার প্রমুখ। ছবিটি সালমান শাহের মৃত্যুর পর মুক্তি পায়।
মহিষাবান ইউনিয়ন
মহিষাবান ইউনিয়ন বগুড়া জেলার গাবতলী উপজেলার একটি ইউনিয়ন।
প্রশাসনিক অঞ্চলসমূহ
এই ইউনিয়ন নিম্নলিখিত গ্রাম নিয়ে গঠিত:
যোগাযোগ ব্যবস্থা
বগুড়া শহর হতে প্রায় ১০ কিলোমিটার দূরে অবস্থিত মহিষাবান ইউনিয়ন পরিষদ কমপ্লেক্সটি। এখানে আসার জন্য রিক্সা, ভ্যান, সিএনজি অন্যান্য যানবাহনে আসা এবং যাওয়া করা যায়।
হাট সংখ‍্যা৩টি:মহিষাবান হাট,পেড়ী হাট ও গোলাবাড়ী হাট।
বাজার সংখ‍্যা :গোলাবাড়ী একটি বৃহত্তম বন্দর ও বাজার,পাচমাইলবাজার,মহিষাবান হাট ও বাজার,বগরিরভিটা বাজার(মহিষাবান)।